Slåttvikrennet

Slåttvikrennet var et kombinertrenn arrangert av Valnesfjord IL i Valnesfjord og Fauske i Fauske kommune i minst 7 år fram til midten av 90-tallet. Langrennsdelen gikk først i idrettslagets løypenett på Jordbru, men etter etableringen av ny skistadion med bedre fasiliteter i tilknytning til Valnesfjord Helsesportsenter, ble den arrangert der. I 1995 gikk langrennet i ei rundløype i Fauske sentrum. Hoppdelen foregikk i hele rennets levetid i Krågbakken. Rennet er oppkalt etter kombinertløperen Simon Slåttvik og var et stort idrettsarrangement i bygda, med både nasjonale og internasjonale stjerner på startlista, men i likhet med mange andre steder i landet døde etterhvert hoppmiljøet i Valnesfjord ut på 90-tallet, og det samme skjedde med Slåttvikrennet.

Referanser 

Hopprenn
Sportsarrangementer i Nordland
Sport i Fauske